user
Kas buvo pirmasis Lietuvos prezidentas?
assistant
1919 m. balandžio 4 d. Kaune Valstybės Taryba įsteigė Prezidento instituciją, ir pirmuoju Lietuvos Prezidentu išrinko Antaną Smetoną. 
1920 m. gegužės 15 d. Lietuvos Valstybės Prezidentas Antanas Smetona valstybės vadovo įgaliojimus perdavė į pirmąjį posėdį susirinkusiam, demokratiniuose rinkimuose, visų Lietuvos piliečių išrinktam parlamentui – Lietuvos Steigiamajam Seimui. 
1920 m. birželio 2 d. Steigiamasis Seimas priėmė Laikinąją Lietuvos Valstybės Konstituciją. Ją 1920 m. birželio 10 d. pasirašė dar „Lietuvos Valstybės Prezidento“ titulu Antanas Smetona, o Steigiamasis Seimas, nors turėjo konstitucinę teisę rinkti Respublikos Prezidentą, tačiau apsisprendė to nedaryti ir pavedė šias pareigas eiti Steigiamojo Seimo Pirmininkui Aleksandrui Stulginskiui. 
Pagal Konstituciją 1922 m. gruodžio 21 d. Pirmasis Lietuvos Respublikos Seimas Aleksandrą Stulginskį išrinko Lietuvos Respublikos Prezidentu, o 1923 m. birželio 20 d. Antrasis Seimas jį perrinko antrajai kadencijai.